Konstruaĵo Chrysler

La konstruaĵo Chrysler (angle Chrysler Building) estas nubskrapulo apartenanta al la stilo art déco situanta en la orienta parto de Manhatano (Novjorko, Usono), en la numero 405 de la Avenuo Lexington kaj en la vojkruciĝo de la Strato 42. Ĝi konvertiĝis en elstara simbolo de la urbo. El 319 metroj alte, ĝi estis la plej alta konstruaĵo de la mondo dum dek unu monatoj, ĝis la konstruado de la Empire State Building en 1931. Originale konstruita de la korporacio Chrysler, ĝia posedaĵo ŝanĝis ofte de unu investa kompanio al la alia. La grundon sub la konstruaĵo posedas Cooper Union, kiu financas sin ankaŭ per enspezoj pro tio. La konstruaĵo Chrysler estis dizajnita de William Van Alen, kaj poste vendita al Walter Percy Chrysler por lokigado de la ĉefsidejo por ties kompanio. La konstruaĵo estis renovigita en 1978 kaj 1979.